

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.580**

(prot.Nr.46, 26.§)

**Par zemes vienības, kadastra apzīmējums 05000371037,**

**Liliju ielas 14 rajonā, Daugavpilī, pārdošanu**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 8.panta trešo daļu un septīto daļu, 9.panta otro daļu, 14.panta otro un trešo daļu, 36.panta trešo daļu, 44.panta astoto daļu, nodrošinot Daugavpils pilsētas domes 2020.gada 29.jūnija lēmuma Nr.267 “Par zemes starpgabalu nodošanu atsavināšanai” 1.2.apakšpunkta izpildi, ņemot vērā Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 8.septembra sēdes protokolu Nr.7 (8.punkts), Domes Finanšu komitejas 2020.gada 5.novembra sēdes atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Apstiprināt atsavināmās zemes vienības (starpgabals) 218 m2 platībā ar kadastra apzīmējumu 05000371037 (kadastra Nr.05000371037), **Liliju ielas 14 rajonā,** Daugavpilī (turpmāk Zemesgabals),nosacīto cenu jebizsoles sākumcenu **938,00 EUR** (deviņi simti trīsdesmit astoņi eiro 00 centi) apmērā.

2.Pircējam līdz līguma noslēgšanai (vai izsoles rīkošanas gadījumā divu nedēļu laikā kopš izsoles dienas) jāsamaksā avanss 10% (desmit procenti) apmērā no pirkuma maksas, galīgo norēķinu var veikt viena gada laikā kopš līguma noslēgšanas dienas. Par atlikto maksājumu jāmaksā - 6% (seši procenti) gadā no vēl nesamaksātās pirkuma maksas daļas un par pirkuma līgumā noteikto maksājuma termiņu kavējumu – nokavējuma procentus 0,1 procenta apmērā no kavētās maksājuma summas par katru kavējuma dienu.

3. Noteikt, ka gadījumā, ja:

3.1. mēneša laikā kopš sludinājuma par Zemesgabala pārdošanu publicēšanas oficiālajā izdevumā „Latvijas Vēstnesis” saņemts viens pieteikums no zemesgrāmatā ierakstīta nekustamā īpašuma īpašnieka (visiem kopīpašniekiem), kuru īpašumā esošais nekustamais īpašums piegul atsavināmajam Zemesgabalam, izsoli nerīkot un Zemesgabalu pārdot šai personai par nosacīto cenu 938,00 EUR (deviņi simti trīsdesmit astoņi eiro 00 centi);

3.2. pieteikumu par Zemesgabala pirkšanu šī lēmuma 3.1.punktā noteiktajā termiņā iesniegs vairākas Publiskas personas mantas atsavināšanas likuma 4.panta ceturtajā daļā minētās personas, tiks rīkota izsole starp šīm personām likumā noteiktajā kārtībā.

3.3. tiek rīkota izsole, Daugavpils pilsētas domes priekšsēdētājs apstiprina atsavināmā Zemesgabala izsoles noteikumus un izsoles komisijas sastāvu.

4.Līdzekļus, kas tiks iegūti par atsavināmo Zemesgabalu, ieskaitīt Daugavpils pilsētas pašvaldības budžetā.

Domes priekšsēdētājs *(personiskais paraksts)* I.Prelatovs